Document ID: 32012R0458

РЕГЛАМЕНТ ЗА ИЗПЪЛНЕНИЕ (ЕС) № 458/2012 НА СЪВЕТА
от 31 май 2012 година
за прилагане на член 11, параграф 1 от Регламент (ЕС) № 377/2012 относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Регламент (ЕС) № 377/2012 на Съвета (1), и по-специално член 11, параграф 1 от него,
като има предвид, че:
(1)
На 3 май 2012 г. Съветът прие Регламент (ЕС) № 377/2012.
(2)
С оглед на тежкото положение в Гвинея Бисау и в съответствие с Решение 2012/285/ОВППС на Съвета от 31 май 2012 г. за налагане на ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау (2), в списъка на физически и юридически лица, образувания и органи, спрямо които са наложени ограничителните мерки, изложени в приложение I към Регламент (ЕС) № 377/2012, следва да бъдат включени нови лица,
ПРИЕ НАСТОЯЩИЯ РЕГЛАМЕНТ:
Член 1
Списъкът в приложение I към Регламент (ЕС) № 377/2012 се заменя със списъка в приложението.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 май 2012 година.

Labels: 18
5